**7. RAZRED (ponedeljek, 16. 3. 2020)**

Dragi učenci!

V naslednjih dneh bo vaše učenje matematike potekalo na domu. Vsak dan vam bom posredovala podrobnejša navodila za delo, prosim vas, da naloge opravljate sproti, v primeru, da imate kakšnokoli vprašanje, se obrnite name.

Želim vam vse dobro in ostanite zdravi. Upam, da se kmalu vidimo.

Učiteljica Barbara

**NAČRTOVANJE TRIKOTNIKOV (1. skladnostni izrek)**

Učenci v SDZ (4. del) preberejo str. 6-8. V zvezek zapišejo naslov:

NAČRTOVANJE TRIKOTNIKOV.

Prepišejo, kdaj sta dva trikotnika skladna (str. 6).

Ker bodo načrtovali trikotnike, v zvezek prepišejo potek načrtovanja le-teh (str. 8 zgoraj).

Zapišejo v zvezek:

**1. SKLADNOSTNI izrek (trikotnika sta skladna, če se ujemata v vseh treh stranicah –sss)**

V zvezek narišejo trikotnik z danimi podatki (kar je krepko, je zapisano v zvezku):

**Trikotnik ABC**

$$a=3 cm$$

$$b=5 cm$$

$$c=6 cm$$

Najprej narišejo skico in na njej označijo znane podatke, narišejo sliko in zapišejo potek načrtovanja.

**skica: slika: potek načrtovanja:**

- $c=\left|AB\right|=6 cm$

- $k\_{1}\left(A, b=5 cm\right)$

- $k\_{2}(B,a=3 cm)$

- $k\_{1}∩k\_{2}=\left\{C\right\}$

-$ ∆ ABC$





Postopek načrtovanja:

Najprej narišejo stranico $c$ in označijo oglišči $A$ in $B$ (lahko bi tudi narisali stranico $a$ ali stranico $b$).

Oglišče $C$ je od oglišča $A$ oddaljeno za dolžino stranice $b$, zato s šestilom odmerijo dolžino $b=5 cm$ in narišejo lok (del krožnice$ k\_{1}\left(A, b=5 cm\right))$ s središčem v točki $A$ in polmerom $b=5 cm$.

Oglišče $C$ je od oglišča $B$ oddaljeno za dolžino stranice $a$, zato s šestilom odmerijo dolžino $a=3 cm$ in narišejo lok (del krožnice$ k\_{2}\left(B, a=3 cm\right))$ s središčem v točki $B$ in polmerom $a=3 cm$.

Presečišče obeh lokov je oglišče $C$ ($k\_{1}∩k\_{2}=\left\{C\right\}$). Povežejo vsa tri oglišča in dobimo trikotnik ABC.

Rešijo 1. nalogo v SDZ, str. 9, 10. Pri vsakem primeru zapišejo tudi potek načrtovanja.